**Kuoringan järviyhdistys ry**

**Vuosikokous 2025**

**Aika:** 25.6.2025 klo 18.00 - 20.05

**Paikka:** Leila Ja Juhani Kontkasen kesäkoti, Käsämäntie 24 A, Liperi

Läsnä: Osallistujat liitteessä 1

1. **Kokouksen avaus**

Jari Rouvinen avasi kokouksen ja toivotti kaikki tervetulleiksi**.**

1. **Valitaan kokouksen puheenjohtaja, sihteeri ja kaksi pöytäkirjantarkastajaa ja tarvittaessa kaksi ääntenlaskijaa**

Kokouksen puheenjohtajaksi Jari Rouvinen, sihteeriksi Liisa Oura ja pöytäkirjan tarkastajiksi ja tarvittaessa ääntenlaskijoiksi Tuula ja Kai Hirvonen

1. **Todetaan kokouksen laillisuus ja päätösvaltaisuus**

Kokouksen todettiin olevan laillinen ja päätösvaltainen, sillä sääntöjen mukaan kokouskutsu oli toimitettu kaksi viikkoa ennen kokousta kullekin jäsenelle, lisäksi oli julkaistu kutsu Kotiseutu-uutisissa. Kokouksen osallistujat esittäytyivät.

1. **Kokouksen työjärjestys**

Hyväksyttiin kokouksen työjärjestys

1. **Esitetään tilinpäätös ja vuosikertomus vuodelta 2024 sekä toiminnantarkastajan lausunto**

Esitettiin tilinpäätös ja vuosikertomus vuodelta 2024 sekä toiminnantarkastajan lausunto

(Liitteet 2, 3 ja 4)

1. **Päätetään tilinpäätöksen vahvistamisesta ja vastuuvapauden myöntämisestä**

Vahvistettiin tilinpäätös ja myönnettiin vastuuvapaus.

1. **Vahvistetaan toimintasuunnitelma, tulo- ja menoarvio sekä jäsenmaksujen suuruudet**

Vahvistettiin toimintasuunnitelma ja tulo- ja menoarvio vuosille 2025-2026. Lisäksi päätettiin pitää jäsenmaksut ennallaan eli ne ovat kultakin henkilöjäseneltä 30 euroa, yhdistysjäseneltä 50 euroa ja kuntajäseneltä 100 euroa vuonna 2026.

1. **Päätetään hallituksen jäsenten ja toiminnantarkastajien palkkioista ja muista korvauksista**

Päätettiin, että entisen käytännön mukaan palkkioita tai korvauksia ei makseta**.**

1. **Valitaan hallituksen puheenjohtaja ja muut jäsenet erovuoroisten tilalle sääntöjen 4 §:n mukaan**

Valittiin Jari Rouvinen jatkamaan hallituksen puheenjohtajana vuonna 2026 ja hallituksen jäsenenä vuosina 2025-2027. Jatkoon valittiin myös Esko Päivinen ja Liisa Oura sekä varajäsenet Jari Huikuri ja Eero Oura. Uusiksi varajäseniksi valittiin Jaana Vainio, Kaija Koponen ja Kati Parppei. Ilkka Päivisen hallitusjäsenyys päättyy vuonna 2025. Hänen tilalleen ei valittu ketään, ja näin hallituksen jäsenmäärä on seuraavalla kaudella puheenjohtaja ja seitsemän jäsentä.

Hallituksen kokoonpano:

Varsinaiset jäsenet Varajäsenet

Jari Rouvinen 2025-2027 Jari Huikuri 2025-2027

Jukka Haltilahti 2024-2026 Jouni Pekonen 2024-2026

Harri Kallberg 2024-2026 Veli-Pekka Kallberg 2024-2026

Leila Kontkanen 2024-2026 Juhani Kontkanen 2024-2026

Merja Koponen 2024-2026 Kaija Koponen 2024-2026

Liisa Oura 2025-2027 Eero Oura 2025-2027

Esko Päivinen 2025 - 2027 Jaana Vainio 2025-2027

Minna Uimonen 2024 - 2026 Kati Parppei 2025-2027

1. **Valitaan toiminnantarkastaja ja varatoiminnantarkastaja**

Toiminnantarkastajaksi valittiin Hannele Jokiniemi ja varatoiminnantarkastajaksi Pentti Hämäläinen

1. **Muut asiat**

Kokouskutsussa ei ollut muita asioita. Käytiin vilkasta keskustelua tai todettiin seuraavaa:

Kuoringan järviyhdistyksen hankehakemus Kuoringan ranta-asukkaan käsikirjasta on hyväksytty Pohjois-Karjalan ELY-keskuksessa. Liisa Oura tekee käsikirjoitusta.

Tuotiin esille vesiskootteriajeluista juhannuksen tienoilla aiheutunut huomattava häiriö ja keskusteltiin siitä, miten sen poistamiseksi voidaan vaikuttaa. Todettiin, että vaikka vesilaki kieltää häiritsevän vesiliikenteen, nykykäytäntö on osoittanut sen valvonnan vaikeaksi ja kieltopäätöksen saamisen hankalaksi. Asiasta oltiin tuolloin yhteydessä asiasta päättävään Traficomiin, mutta selvittelyn jälkeen ei jatkettu esitykseen tekemiseen.

Esko Päivinen kertoi, että myrskyt kaatoivat levähdysalueelle pystytetyn Kuoringan osakaskunnan infotaulun, mutta se uusitaan lähiaikoina.

Todettiin, että levähdysalueen jätehuoltoa on muutettu siten, että kioskiyrittäjä huolehtii jäteastioista. Traficomin/Destian isot jätesäiliöt on poistettu.

Esko Päivinen ja Liisa Oura kertoivat, että Pohjois-Karjalan ELY-keskus ja Savo-Karjalan vesiensuojeluyhdistys ovat yhdistäneet voimavaransa edistääkseen vesistökunnostuksia Liperin, Outokummun ja Polvijärven alueella. Sen tiimoilta perustettu hanke koskee Viinijärven kalatalousaluetta ja edistää hankehakemuksia, suunnittelua, rahoitushakua ja vastaavia. Kuoringan alueelta yhdistys on pitänyt esillä vesiruton poistamistoimia ja Tatjananpuron kunnostusta.

**Kokouksen päättäminen**

Puheenjohtaja päätti kokouksen klo 20.05.

Jari Rouvinen Liisa Oura

puheenjohtaja sihteeri

Pöytäkirja on tarkastettu ja todettu kokouksen kulun mukaiseksi

Tuula Hirvonen Kai Hirvonen

Liitteet

 1. Osallistujaluettelo

2. Tilinpäätös vuodelta 2024

3. Vuosikertomus vuodelta 2024

4. Toiminnantarkastuskertomus 2024

5. Toimintasuunnitelma 2025-2026

6. Tulo- ja menoarvio 2025-2026